**Önkormányzati épületek energetikai korszerűsítése Vámospércs városában**

**HÍREK:**

**2018/07/31- Kihelyezésre kerültek a napelemek**

A középületek tetején elhelyezett tartóelemekre kihelyezésre kerültek a napelemek, valamint az épületeken belül elhelyezésre kerültek az inverterek, melyek feladata, hogy a napelemek által előállított egyenáramot a közüzemi hálózatnak megfelelő feszültségű és frekvenciájú váltakozó árammá alakítsa át. Az épületek tetőszerkezetére 421 db, összesen 113 kW teljesítményű napelemes rendszer került felszerelésre.

Beépített rendszer típusok:

Dombi Iskola:

* 90 db TALESUN TP 660P 275 Wp polikristályos modul
* 2 db Growatt 12000 UE 3 fázisú inverter

Központi Iskola

* 26 db TALESUN TP 660P 275 Wp polikristályos modul
* 1 db Growatt 8000 TL3-S 3 fázisú inverter

Iskola:

* 186 db TALESUN TP 660P 275 Wp polikristályos modul
* 1 db Growatt 30000 TL3-S 3 fázisú inverter
* 1 db Growatt 20000 UE 3 fázisú inverter

Óvoda:

* 63 db TALESUN TP 660P 275 Wp polikristályos modul
* 1 db Growatt 18000 UE 3 fázisú inverter

Polgármesteri Hivatal:

* 56 db TALESUN TP 660P 275 Wp polikristályos modul
* 1 db Growatt 5000 UE 3 fázisú inverter
* 1 db Growatt 10000 TL3-S 3 fázisú inverter

Az önkormányzat a környezetvédelmi prioritásokat szem előtt tartva törekszik a települési környezetvédelem erősítésére és a környezetbiztonság növelésére is. A beruházás megvalósítása révén a környezeti terhelés mérséklésével hozzájárul a helyi, tágabb értelemben a regionális környezeti állapot javulásához.

A projekt az energetikai tanúsítások és az energetikai beruházással érintett épületek állandó használóinak tájékoztatásával, képzésével az alkalmazott megoldásokról, a helyes üzemeltetés szabályairól, valamint a beruházás környezeti hozadékairól zárul.